Fopverslag steek MH17 dieper in die doofpot – praag.co.za
Die finale verslag is amptelik onthul by 'n Nederlandse militêre basis by Gilze Rijen waar joernaliste verbied is om vrae te stel.
Die Boeing 777 was op pad na Kuala Lumpur van Amsterdam toe dit oor die ooste van die Oekraïne op 17 Julie verlede jaar afgeskiet is. Al die 298 mense aan boord, insluitend 80 kinders en 15 bemanningslede is dood.
Australië het intussen 'n amptelike nadoodse ondersoek deur die Coroners Court in Melbourne wat onthul dat die passasiers se beserings nie te wyte was aan 'n Buk-missiel nie, as geheim verklaar.
Europese juriste sê daar is ruimte vir eise omdat die Oekraïense lugvaartowerheid bewus was van die gevaar, en ten spyte van die risiko nie opgetree het nie.
Die afskiet van 'n passasiersvliegtuig is 'n oorlogsmisdaad. Ondertekenaars van die Roomse Statuut is veronderstel om maatreëls in plek te hê om oorlogsmisdadigers te vervolg.
Die verslag lui voorts: "Dit is nie die doel van so 'n ondersoek om die blaam of aanspreeklikheid aan te wys nie."
Die Oekraïne kon saam met Australië, Rusland, Engeland en die VSA, kommentaar gee op die inhoud van die ondersoek, wat dui op samespanning omdat die Oekraïne 'n hoofverdagte blyk te wees.
Skrywer praagGepubliseer op 13 Oktober 2015 13 Oktober 2015 Kategorieë Internasionale nuus, NuusSleutelwoord doofpot, MH17, missiel, Oekraïne, Rusland, terreur